असोजमा 'मिस्टर मकवानपुर' हुने
तेस्रो मिस्टर मकवानपुर असोज १३ गते हेटौंडामा हुने भएको छ । नेपाल शारीरिक सुगठन तथा फिटनेस महासंघ जिल्ला कार्यसमिति मकवानपुरको आयोजनामा मिस्टर मकवानपुर हुन लागेको हो ।
मकवानपुर — तेस्रो मिस्टर मकवानपुर असोज १३ गते हेटौंडामा हुने भएको छ । नेपाल शारीरिक सुगठन तथा फिटनेस महासंघ जिल्ला कार्यसमिति मकवानपुरको आयोजनामा मिस्टर मकवानपुर हुन लागेको हो ।मकवानपुर जिल्लाभित्रका शारीरिक सुगठनमा रुची भएका करिब ५० जना प्रतियोगितामा सहभागी हुने अनुमान गरिएको आयोजकले शुक्रबार हेटौंडामा पत्रकार सम्मेलनमार्फत जानकारी दिएको छ । आयोजक अध्यक्ष राजेश भेटवालका अनुसार प्रतियोगितामा करिब १२ लाख रुपैयाँ खर्च अनुमान गरिएको छ ।प्रतियोगिताको विजेताले नगद १ लाख, द्वितीय ५०, तृतीय ३० हजार रुपैयाँ प्राप्त गर्नेछन् । विभिन्न तौल समूहमा प्रथम हुनेलाई जनही नगद १०/१० हजार रुपैयाँ तथा महिलाहरु एउटै समूहमा प्रतिस्पर्धा गराइने अध्यक्ष भेटवालले बताए । प्रतियोगितामा पुरुषतर्फ ५५, ६०, ६५, ७० र ७५ केजीमाथि तौल समूहमा प्रतिस्पर्धा हुनेछ । प्रतियोगितामा धेरै खेलाडी सहभागी गराउने क्लबलाई उत्कृष्टका रुपमा नगद २५ हजार रुपैयाँसहित सम्मानित गरिनेछ । ‘प्रतियोगितामा राष्ट्रियस्तरका रेफ्रीबाट हामी निर्णय गर्नेछौं । बडिबिल्डिङमा चासो राख्ने युवाहरुलाई प्रेरणा होस् भनेर हामीले हरेक वर्ष प्रतियोगिता आयोजना गर्दै आएका छौं ’, भेटवाल भने । ले कोभिडको कारण दुई वर्ष प्रतियोगिता रोकिएको बताए ।